વિજ્ઞાન પ્રવાહમાં રસ હોવાથી અને અમારી શાળામાં ફક્ત સામાન્ય પ્રવાહનું શિક્ષણ હોવાના કારણે ગામની બીજી શાળામાં ધોરણ ૧૧ વિજ્ઞાન પ્રવાહ માં પ્રવેશ લીધો. બાળપણથી જ સપનું હતું કે ડોક્ટર બનવું છે એટલે નઈ કે મને ડોક્ટર બનવાનું ગમે છે પણ એટલે કે મારી મમ્મીનું સપનું હતું કે એનો દિકરો ડોક્ટર બને. પણ મને વિશ્વાસ હતો કે હું મારી મમ્મીનું આ સપનું પૂરું નઈ કરી શકું, માટે મેં જીવ વિજ્ઞાન અને ગણિત એમ બંને માંથી એક વિષય પસંદ કરવાને બદલે મેં બંને વિષય પસંદ કર્યા. એટલા માટે નઈ કે હું ઘણો હોશિયાર હતો પણ એટલા માટે કે કદાચ ડોક્ટર ના બનીએ તો બીજો રસ્તો ખુલ્લો રહે.